BAZUUKULU BA BUGANDA RADIO INTERNET.COM 88.8/89.2
BABANO ABABBI BULIJJO BETUKUGAMBA BEEYELUDDE:
Ssabasajja, omuwandiisiwo ow'ekyaama Mpanga Peter yoomu ku gabbi ag'ekukumye mu Bulange era kaakano akolaganye nebanne omuli n'omutemu Nabbosa Joyce Ssebugwaawo n'omutunzi (buloka) w'ettaka Tebattagwaabwe Getu.
Era baagala okuleetawo obukuubagano mu lulyo olulangira nga baddira omumbejja Nkinzi bamukoonaganye ne Ssengaawe Nnaalinnya Nandawula.
Simanyi buyinza Mpanga Peter gy'abujja okutandika okuwabula n'okuwa ebiragiro mululyo olulangira. Bannange abantu ab'eFfumbe olulyo olulangira balubeereddeki?
Kaakano ne Mpanga y'eyuunze ku JB Walusimbi bataataganye olulyo olulangira? Ebakka tebamanyiiyo oba tebamanyi mbuga zaabwe gyeziri? Baali bawuliddeko omulangira oba omumbejja awa ebiragiro mu Ffumbe? Ssebo Mpanga okuweereza Kabaka tekikuwa buyinza mululyo olulangira. Eby'obuwangwa bw'olulyo olulangira bitegeerebwa balangira na bambejja era ebizibu byaabwe basobola bulungi okubimala nga tobayambyeeko.
Kyewuunyisa okuba nti Mpanga tosobola kugonjoola bizibu biri mumakaago kyokka n'onaayiza olulyo olulamba? Tukusaba weemalire kubikukwaatako olekere awo okunaayiza. Wayenda ku mugenzi Nnaalinnya Alice Zalwango era n'omuzaalamu omwaana naava Ttendo. Omwaana wagaana okumutwaala ewuuwo omukuze ngaali wamu ne bagandabe ne bannyina era talina linnya lya kika. Oyagala abulire mululyo olulangira ofunireko w'obbira ebintu by'abalangira okufaananako nga Bbaale Mugera bba w'omumbejja Sarah Kagere bw'akola. Kaakano omwaana Ttendo tamanyi kitaawe… mwanyina saava Richard kati gwaayita kitaawe.
Kumyaaka gyooliko gwe olaba ekyo ky'amagezi? Bw'obeera nga toyagala kubeera na mwaanawo oyo naava Ttendo, mutwaale mukikaakyo eky'eFfumbe omuwe banyoko oba bagandabo oba mutwaale mu bajjajjaabe… naye togenda ku kisobola okumuwagika mululyo olulangira. Ate toddayo okuwandiika amabaluwa ku nsonga ezikwaatagana n'olulyo olulangira… siggwe otulagirira eky'okukola. Ebyo genda ebitegeeze banno mukikaakyo. Ffe tuveeko totweewanikako ate singa okiddamu ogenda kutulaba akatufaamu.
Kaakano meeya we Uganda Nabbosa Joyce Ssebugwaawo, kirabika asussizza obuyinza era tamanyi w'akoma kuwa biragiro. Olaba yali ayagala kusimba lusuku mu lubiri? Abaffe mu lulyo olulangira olinayo kifooki, gwe Nabbosa? Nyabo bw'obeera nga teweemanyi kaakano ofunye omukisa okutegeera ekituufu. Okuva leero tukusaba otandike okumanya wookoma mu byoolina okukola. Tubadde tulowooza nti kumyaaka gy'olina ne byonna byozze okola mu Bwakabaka bwa Buganda wandibadde osaasira aBaganda n'obavaako. Nyabo kimanye nti weddira Ndiga era tolina kakwaate ku buwangwa bwa lulyo olulangira yadde enkizo neemu ekukkiriza okuyingirira ensonga z'embiri n'ebifo eby'obuwangwa bw'Olulyo olulangira.
Olukwe lwe muluse nebabbi banno okutunda embuga y'eBwanga nga muyingirira omumbejja akuumawo Nnaalinnya Nandawula, lufaananako nekyewakola mu 1969. Olaga nyo nti ofaayo ku by'obuwangwa mbu era obigoberera nnyo, kyokka wasobola okukkiriza Obote okukugulirira… ggwe Nabbosa Joyce ne weesitula ne mutemu munno Tattu Ssekannyo nemulumba Ssekabaka Muteesa II e Bungereza ne mu mutemulirayo!!
Ekyo tewali muganda atakimanyi ate tosobola na kuky'etondera. Okwo kw'osinziira nate oyite mulukwe okusaanyaawo ebyaffe nga w'efudde mbu Mpanga akuloopedde, kitalo! Mpanga yaani…? akola ngaani mululyo olulangira? Nyabo tusaasire, kyewakola ku Ssekabaka Muteesa II kitumala. Tuleke tweekubagize totwongerako!!! Tukulabula nti koma kukino kyookoze kubanga tetugenda kuddamu kuguminkiliza nkolazo oba okukuleka okukola ebisingawo. Ffe tuli balangira na bambejja tetukulinaako kakwaate. Singa onootweesibako, tujja kukola kyonna ekisoboka okukwettakkuluzaako. Bw'obeera nga oyagala kumanya ebisingawo ku by'afaayoobyo, yongera okutuwalampa.
Yye abaffe ani yakugamba nti Tebattagwaabwe Getu Nnaalinnya? Olowooza obwa Nnaalinnya babunoonya mu kakuyege wakunoonya bululu, oba babusaaba nga bizigo nti buli abyeesiize afuuka Nnaalinnya? Kaakano katukusomese olulala oyogerenga ku by'otegeera… obwa Nnaalinnya bwa nsikirano. Tebattagwaabwe Getu ani gweyabikka akabugo? Tebattagwaabwe yasikira ani? Ani yamusumika? Alina kifundikwa kyaani? Muyiiye birala, ekyo tekijja kusoboka tukirabye. Simanyi oba otegeera obukwakkulizo obubeera ku muntu akkirizibwa okubeera mukifo ng'ekyo.
Ssabasajja, ettaka okutudde olubiri luno lyonna Buganda Landa Board yalisalamu ebitundu n'ebitunda. Ekitundu ekikyaaliwo Nabbosa ne Mpanga kyebalwaanira, omumbejja Nandawula y'akikuumye n'abalemesa okukitunda. Emabegako yalemesa Kagere Sarah, Nabbosa Joyce Ssebugwawo, Emmanuel Ambassada Ssendawula ne Ssemwogerere Joseph okusendawo enju ya Ssekabaka Mwanga eyo eliwo enkadde. Abantu abo sibebatulagira kyetukola mu lulyo. Ate waliwo betuzudde nga beeyita abalangira n'abambejja nebateeka ebinkumu kubiwandiiko nebatunda ettaka n'ebintu by'olulyo olulangira… era bayita mungeri yeemu nga bano gyebayiseemu.
Nze omuwandiisi,
Omulangira Lukenge Katoogo.
ABAKULEMBEZE WANO E BUGANDA:
25/02/2014
Omukungu Israel Mayengo
EYALI minisita w'e Mmengo, Israel Mayengo, asindikiddwa mu kkomera e Luzira yeebakeyo emyezi mukaaga lwa kulyazamaanya ba bulooka obukadde obusoba mu 65.
Mayengo yakwatiddwa bawannyondo ba kkooti aba 'Fraud Alert' bwe baamusanga ku ky'emisana e Mengo ku lwa Mmande n'atwalibwa ku alimanda e Luzira wabula n'asaba bamukomyewo eggulo asasule ssente ezimubangibwa kyokka bwe yatuuse mu kkooti ku bukadde 65 ezimubanjibwa yabadde alinako obukadde 5 bwokka era omulamuzi Irene Akankwasa n'alagira asibwe emyezi 6.
Mayengo yaleeteddwa ku kkooti ku ssaawa 5 ez'okumakya ngab'eng'anda ze okwabadde n'abaana be bamulindiridde, n'atwalibwa mu maaso g'omulamuzi Irene Akankwasa kyokka munnamateeka we n'ategeeza kkooti nga bw'alina ebiragiro okuva mu kkooti enkulu ebigaana [Mayengo] okusasula ssente.
Ono era yagasseeko nti singa kkooti egaana okukkiriza ebiragiro bino waakiri ekkirize Mayengo asasuleko obukadde 5 era aleke n'ekyapa ky'ettaka lye kyokka munnamateeka wa kkampuni ya 'Franevin Investment Ltd' omuva ba bulooka abamubanja ne bagaana ebiteeso bye bwe baategeezezza nti ssente obukadde 5 ku 65 ze bamubanja ntono nnyo ate nga n'ekyapa eky'ogerwako tekiri mu mannya ge, era wano omulamuzi Akankwasa we yasinzidde n'amusindika mu kkomera e Luzira amaleyo emyezi mukaaga.
Mayengo okutuuka ku bizibu bino, yapangisa kkampuni ya Franevin Investment Ltd emufunire abaguzi b'ekizinga ekisangibwa e Nsonga e Ntebbe ku ssente akawumbi 1 ne bakkiriziganya okubawa obukadde 82 n'ekitundu kyokka bwe baamufunira omuguzi yabawaako obukadde 55 bwokka ne basigala nga bamubanja obukadde 27 n'ekitundu ezizze zikola amagoba okutuusa ku bukadde 65 nga zino ze zimutwazizza mu kkomera e Luzira.
Bino bibadde bikyali bityo ne wavaayo omusajja omulala amanyiddwa nga George Ssentimba nga naye alina ebiragiro ebikwata Mayengo lwa kumulyazamanya obukadde 135.
Ssematimba yategeezezza nti mu mwaka gwa 2007 Mayengo yamusaba emiti gya kalitunsi ku bukadde 100 kyokka n'okutuusa kati akyeremye okumusasula yadde ng'alina ebiragiro bya kkooti.
Editor.
Omuwandiisi.
REVIEWS & PROFILES
Posted Wednesday, April 15 2015
One Charles Peter Mayiga is worth 100 ministers in a banana republic.
Mayiga, who took over from Walusimbi as Buganda kingdom prime minister, has done for his cultural institution only a few would dream of two years ago when he was appointed. From mobilising people who describe themselves as poor to donate money voluntarily towards projects such as Amasiro, to raising money for real estate like the Masengere building that was donated to the Kabaka as a birthday gift on Monday.
It is difficult to convince people to part with their money for a project they see no direct benefit. Those who have organized fundraising for weddings, funerals or religious activities know better.
However, Mayiga has managed to get people to appreciate his fundraising initiatives. One of the fruits of his fundraising drive is Masengere, a building in Bulange Mengo, that was rotting away for three decades, but has been completed at a tune of Shs5 billion. That was no mean feat.
Mayiga and his Ettofaali team have proved that Ugandans can be donors – poor or rich. Secondly, that dedicated and transparent leaders can get support from everyone especially when doing noble causes.
Mayiga puts across a strong message of accountability and empowerment. That is why he is trusted by thousands with their shillings.
For a long time, it was known that it is bazungu who donate $10 or $20 for poverty stricken Africans. When they stop their taps, all projects on the continent dry up. Mayiga proves that thinking wrong – actually, we can support our own noble projects.
Against demeaning remarks from critics calling him a beggar, Mayiga is like John Walker who keeps walking, ignoring naysayers. And this is why the Katikkiro should now embark on other projects that would address the cries of the helpless.
This country has pleaded with its government. Patients have died. Many are bedridden and in pain. However, no solution has come to save.
Uganda needs a specialised hospital for ailments that our national hospitals cannot undertake due to resource constraints. Of course our government has money, but, there is simply no will to make a revolutionary difference in the health sector.
To be a heart and cancer patient in Uganda, you have to pray for a miracle, be rich to afford medication abroad, or get yourself ready for death.
The funding to the heart and cancer institutes at Mulago hospital can’t do much despite our good doctors wanting to make a difference. I know – at least the doctors at the heart institute treated my daughter. It is the tools that frustrate them.
Again, it is not because we have no money. We do, because, we have some to steal, and some to donate to neighbours to build schools.
This is where Mayiga’s Ettofaali project comes in. Kabaka’s subjects can live better with a specialized hospital where Ugandans can get treatment in country. This is Ettofaali I am itching to give.
Thinking about Rosemary Nankabirwa, the former NTV news anchor who succumbed to the disease on Sunday, or Bbale Francis and Dan Kyazze, among others who die every day from cancer related diseases, I wish Kabaka’s subjects got their good health back from a Kabaka’s hospital.
As I pray for Kabaka’s good health and that he lives longer, I also pray another birthday gift for him of a specialized hospital, from Mayiga’s gifted hands, comes to pass.
mssegawa@ug.nationmedia.com
Posted 15 August 2016
KABAKA Ronald Muwenda Mutebi II agguddewo Olukiiko lwa Buganda olw’omulundi 24 bukya Bwakabaka buzzibwawo mu 1993 era n'asabuukulula ennoma Mujaguzo eyitibwa Kawulugumo oluvannyuma lw’enkadde okwetuga gye buvuddeko.
Bya VIVIEN NAKITENDE
OBADDE olimanyi nti bannaddiini n’ababuulira enjiri mu Uganda be bamu ku basinga okusasulwa mu nsi eno! Era nga munnaddiini atasasulwa bulungi w’akolera bwe batamukyusa waakiri abivaamu n’asiika empuuta?
Okimanyi nti ennaku zino enjiri y’ebiragaano ebya munnaddiini okufiira mu bwavu baabivaako dda, kati bayigiriza kimu, ‘Mukama tayagala baavu!’
Mu Uganda, Abasumba naddala ab’abalokole be basinga okusasulwa ssente ennyingi. Era y’ensonga lwaki bapaasita nga Nabbi Samuel Kakande, Robert Kayanja, Joseph Sserwadda oba Imelda Namutebi oba Nabbi Manjeri bavuga emmotoka za bbeeyi, basula mu mayumba kw’okomya amaaso ate tebaggwa kuwummulako bweru wa ggwanga.
Lwaki? Kubanga ssente ze bakung’aanya mu makanisa gaabwe tewali abasaba nsaasaanya! Bw’akwata ez’akabbo n’assaako z’akung’aanya okuzimba ekkanisa, ez’ekimu eky’ekkumi, ez’okugula omukisa n’endala eziri awo ezitategeerekeka, oluzissa mu mmotoka tomubuuza gye yazitutte.
Era Abasumba b’abalokole olw’okuba be ‘bakamalabyonna’ kibanguyira okulanga ku leediyo ne ttivvi, kwe kugamba bo enjiri yafuuka bizinensi, bw’oba tolina ssente teweesumaalika mu maaso ge!
EKEREZIYA
Mu Eklezia, ensasula y’abaweereza etambulira ku busiimo, teriiyo musaala kubanga okukolera Klezia kibalibwa nti obeera weewaddeyo obulamu bwonna eri Katonda n'okumukolera.
Bw’oba muweereza mu Klezia, obeera kyabugagga kya Klezia, y’ensonga lwaki bafaaza tebawasa wadde okuzaala abaana era ne bwe bafa baziikibwa mu bifo bya Klezia.
“Akasiimo ka buli omu kisinziira ku kifo gy'akolera. Waliwo ebifo ebirimu abantu abangi, nga missa zisabwa emirundi mingi. Oyo atwala klezia eyo afuna nnyo.
Okugeza faaza akolera mu Kampala akasiimo ke kabeera kanene okusinga faaza w'e Butambala. Waliwo ebitundu ebivaamu ssente ennyingi, kale Bwanamukulu oyo naye ssente eziva mu kigo kye bwe ziba nnyingi naye afuna kingi,” omu ku batuula ku kakiiko akaddukanya ekigo ky’e Bweyogerere bwe yagambye.
Bwanamukulu e Kampala afuna akasiimo akali wakati wa 400,000/- ne 800,000/- buli mwezi. Guno gwe gwandibadde ng’omusaala,naye waliwo obusiimo obulala okuli entambula singa aba alina gy’agenze okusabira missa. Kano e Kampala kava ku 50,000/- okudda waggulu okusinziira ku gy’alaga.
Faaza bw’abatiza ne bw’agatta abagole nawo wabeerawo akasiimo akabeerawo ku ssente ezo ezisasulwa nga kano kava ku 100,000/- okudda waggulu okusinziira ku kifo.
Wabula mu byalo, ssente zino zibeera wansi ddala era osanga faaza agenze okusaba mmisa mu kitundu ng’afunye akasiimo ka mutwalo gumu gwokka!
Bafaaza abalala abayambako ku Bwanamukulu bafunira wakati wa 200,000/- ne 500,000/- omwezi mu Kampala. Okwo gattako obusiimo obulala, wabula yo mu byalo oluusi weesanga nga Bwanamukulu afuna akasiimo ka mitwalo 20 omwezi ate abali mu bifo ebyavu ennyo ng’enfuna ntono bafuna nga mitwalo 10!
Omukungu omulala okuva mu kigo ky’omu Ndeeba yagambye nti, singa ekigo kiba kikung’aanya ssente nnyingi, kitegeeza nti n'akasiimo ka Bwanamukulu ne bafaaza abayambi be nako omwezi kajja kuba kangi.
Kano kasalibwawo akakiiko akafuga ekigo ekyo (parish council) okusinziira ku nnyingiza y'ekigo era wano mu Kampala kigambibwa nti Klezia ya Christ the King (Yezu Kabaka) mu kibuga wakati y’esinga okusasulwa ennyingi kuba nayo ekung’aanya kingi.
Obusiimo bw'ebbali obutali bwa mwezi kigambibwa nti busingira ddala akasiimo k'omwezi era buno buyinza okukubisaamu ak'omwezi emirundi nga 10 kuba faaza singa agenda mu byalo okusabisa mmisa ate ne ssente z'akabbo ezikung'aanyizibwa avaayo nazo kale singa agenda mu mmisa erimu abaloodi kitegeeza akabbo nako kabeera kaloodi (weesanga nga bwanamukulu omwezi amalidde mu bukadde nga butaano).
Bangi balina ebyobugagga bye basirikidde ebbali
Ssente z’obusiimo bwa bafaaza zonna ziba zaabwe, tekubaako za bikozesebwa kubanga Eklezia ebalabirira mu buli kimu omuli okulya, okunywa, okusula, okubajjanjaba n’ebirala.
Ng’oggyeeko ebyo, Bwanamukulu singa akung’aanya ssente ezigenda ku ssaza nga nnyingi nayo afunayo akasiimo ku ssente ezo ezigenda ku ssaza era n’ayongereza ku kasiimo k’omwezi.
Kalidinaali
Ono ye tafuna byonna naye alabirirwa era ye abeera kyabugagga kya Klezia. Y’emuliisa, okutambula, obujjanjabi, obukuumi wabula singa ayitibwa okusoma mmisa aweebwa ebbaasa enzito ssaako okuweebwa ebirabo ebitali bikake.
Ssaabasumba ye omusaala gwe guba munene ddala wadde tegumanyiddwa. Ssente ezikung'aanyizibwa okuva wansi mu klezia zonna zigenda ku ssaza ekkulu ery’ekitundu ekyo eva enteekateeka ya Klezia y’ensonga lwaki akasiimo ka Ssaabasumba kaba kanene okusinga obw’abalala.
Era ono abeera mmemba ku byobugagga bya Klezia byonna okuli amalwaliro, amasomero ate eno afunayo ‘omusaala’ nga mmemba w’olukiiko olufuzi.
Wabula singa bafaaza oba Ababiikira babeerako emirimu gyabwe emisomerere ng’obusawo, obusomesa n'ebirala ne bafuna emirimu mu buyigirize bwabwe ng'abasawo oba abasomesa eyo yo bafunayo emisaala era ezo ssente ziba zaabwe.
Eno omusaala gw'abaweereza gusinziira ku kiti omuntu kw’abeera aweereza era ensonga nnyingi ezitunuulirwa. Eno bbo bafuna emisaala kubanga balina amaka ag'okulabirira n'abaana.
Omubuulizi e Kampala afuna wakati wa 600,000/- ne 700,000/- omwezi ate mu kyalo wakati wa 300,000/- ne 500,000/- omwezi era na zino kisinziira ku maanyi g'ekifo awali obuweereza era gwe musaala gw'ofuna.
Mpozzi waliwo amakanisa agalina pulojekiti ez'enjawulo omuli okulunda ebisolo, okulima, ebifo awakuumirwa n'okwoleza mmotoka n'ebirala. Bino bwe bivaamu ssente byongera ku nnyingiza y'ababuulizi b'ekkanisa eyo.
Okugeza ekkanisa y’e Bulange mu bwassaabadinkoni bw’e Mengo erina amayumba g’abapangisa, kale omwawule n’abaweereza mu kkanisa eno bafunayo ku ssente mu pulojekiti ng’eno okwongereza ku musaala.
Ssaabadinkoni n'omwawule abo bali wakati wa kakadde kamu n'emitwalo 20 n'obukadde obubiri ate mu kyalo bali wakati wa 700,000/- ne 800,000/- wabula enjawulo nti Abakulistaayo ku nsonga z'okutoola okuwaayo eri ekkanisa bakyali banafumu bw’ogeraageranya n'Abakatoliki. Wabula nabo singa omubuulizi, Ssaabadinkoni oba omwawule abaako gy’agenze okusumba nayo afunayo amafuta agamutambuza oba akasiimo okusinziira ku b’agenze okusumba.
Ssaabalabirizi, omusaala gwe gukubisaamu emirundi ebiri ogwa Ssaabadinkoni, ate abalabirizi abaawummula bbo ensasula yaabwe temanyiddwa bulungi era abakulisitaayo abamu baleetawo ekiteeso nti nabo bafunengayo emisaala basobole okubeezaawo obulamu bwabwe nga bweyagaza.
Ng'oggyeko emisaala, Ekkanisa eyambako abakulembeze baayo mu kuweerera abaana n'okubawa obujjanjabi n'amayumba aw'okusula ne famire zaabwe.
Omulabirizi w'ekkanisa ya Uganda eyammula Livingstone Mpalanyi Nkoyooyo agamba, “Abalabirizi abaawummula tufunayo 300,000/- buli mwezi naye era tezimala kubeezaawo bulamu.
Ky'ova olaba Ekkanisa egamba nti omulabirizi awummulire ku myaka 65 ng'akyalinamu ku maanyi agasobola okubaako ebintu by'akola okufunamu ku ssente era kati abalabirizi bangi abawummula baweebwa entandikwa omuli ente okutandikirako okulunda,” bwe yagambye.
Ensonda zang’ambye nti mu Kampala, abaweereza b’ekkanisa bafuna ssente mpitirivu. Okugeza, mu bulabirizi bw’e Namirembe, omwawule asemba afuna 1,700,000/-!
Mu bulabirizi bw’e Kampala, ssente ze bakung’aanya zonna batoolako ebitundu 15 ku buli 100 ne ziweerezebwa ku bulabirizi, ezisigaddewo zonna zisigala awo abaweereza ne bazigabanyaamu ebyetaagisa okuli n’obusiimo bwabwe! Kati ggwe lowooza ku Busabadinkoni nga obw’e Bukoto ,obuuze nti ssente mmeka ze bakung’aanya buli lusaba!
Ekkanisa y’esasula amasannyalaze, amazzi ate gye gatali abaweereza babawa ssente ezenkanankana z’ebidomola by’amafuta bibiri okukola ng’enku!
Omu ku baawule abaawummula eyagaanyi okumwatuukiriza yagambye nti, “Abaweereza b’Ekkanisa oluusi tugamba nti tetufuna ssente zimala, naye oli agenda okuwummula ayinza okusiibulira omwaka mulamba naye nga buli gy’agenda akung’aanya ssente ezinaamugulira ebintu by’anaawummulirako.
Abo abayagga ndowooza nti be banafu, kuba amakanisa mangi naddala mu byalo galina ettaka erisoba mu yiika ssatu nga singa omuweereza oyo alikozesa n’ateekako pulojekiti ez’enkulaakukana, agenda okuvaawo ng’agaggawadde!”
Kyokka amakanisa agamu gagunjizzaawo enkola y’okutegekera abaweereza baabwe. Okugeza mu busabadinkoni bw’e Gayaaza, babadde bakolagana ne kkampuni ya yinsuwa eya ISEA baterekenga 100,000/- buli mwezi zibayambeko gye bujja. Omusumba eno asasulwa 480,000/- omwezi.
Abasiraamu batandise okusasula
Eno tewabaddeeyo nnyo bya misaala wabula buli muzikiti gulina enkola, Abasiraamu beesonda ne basasula Imaam waabwe abasaazisa. Ate waliyo emizikiti gy'obwannannyini, gino nagyo bannyini gyo basasula ba Imam baabwe ssente z'omusaala okuva ku 400,000/- omwezi okusinziira ku nnannyini gwo. Okugeza Imaam w'omuzikiti gwa Mukwano omusaala gwe gwegasa.
Ng'oggyeko okubeera nti abasiraamu babeera bakola mirimu gya Allah naye nabo basolooza ssente mu Basiraamu era buli ssente ezisoloozebwa mu muzikiti ne zigenda mu kakiiko k'Abasiraamu aka waggulu, Imaam w'omuzikiti ogwo afunako ebitundu bibiri n'ekitundu (2.5) ku buli 100 ku ssente z’abeera akung’aagyizza mu mwezi ogwo.
Kale singa akung’aanya obukadde nga 200 omwezi kitegeeza naye aba afuna akawera.
Era nabo enfuna y'Abasiraamu mu bibuga ne mu byalo eyawukana kubanga mu bibuga bakung'aanya ssente ezeegasa okusinga mu byalo nayo obukulembeze gyebukoma okweyongera waggulu n'enfuna nayo ng'erinnya.
Mu November w’omwaka oguwedde, Mufti wa Uganda, Sheikh Shaban Ramathan Mubajje yalangirira nga ba disitulikiti khadi bonna 53 abali mu Uganda bwe bajja okusasulwa omusaala gwa buli mwezi naye teyagwogera! Omusumba Jeremiah Alisengawa, omuwandiisi w’obusumba bwa Central Buganda mu b’Adiventi ne Faaza Nicholas Bayego, Bwanamukulu wa kelesiya ya St. Nicholas e Namungoona baagambye nti abaweereza baabwe bafuna omusaala naye tebaagwogedde.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn unk lug_Latn lug_Latn lug_Latn lug_Latn lug_Latn lug_Latn lug_Latn lug_Latn eng_Latn lug_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn ceb_Latn eng_Latn lug_Latn lug_Latn lug_Latn lug_Latn lug_Latn lug_Latn lug_Latn run_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn fin_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn